《秋夕写怀》
明代·林大章

园林昨夜拂清飙，银汉秋高玉宇寥。月下有怀诗共约，山中无事俗全消。

金风自与群芳遍，玉露还将百卉凋。闻说西郊仙境近，杖藜应去一逍遥。

作者简介：林大章，字文经，号虚岩。新会人。明世宗嘉靖二十二年（一五四三）举人。授江西东乡令。以见嫉罢归。清温汝能《粤东诗海》卷二六有传。